Rëndësia e votës latine në zgjedhjet presidenciale
Anketat tregojnë një mbështetje të fuqishme për kandidatin Obama, por ndikimi hispanikëve do të varet nga numri i atyre që do të votojn
Hispanikët janë tani pakica më e madh në Shtetet e Bashkuara. Ata janë gati 40 milionë banorë. Por përbëjnë vetëm rreth 9 përqind të elektoratit. Shumë hispanikë nuk janë shtetas amerikanë dhe një përqindje e madhe e atyre që janë shtetas janë nën moshën për të votuar. Siç njofton nga Hjustoni korrespondenti i Zërit të Amerikës Greg Flakus, anketat me votuesit hispanikë tregojnë një mbështetje të fuqishme për kandidatin presidencial Barak Obama. Por ndikimi i tyre do të varet nga numri i tyre që do të votojnë më 4 nëntor. Në zonën me shumicë hispanike në rrethinat e Hjustonit, çështjet kryesore janë ekonomia, kujdesi shëndetësor dhe imigracioni. Demokrati Barak Obama është kandidati i preferuar mes hispanikëve këtu. Megjithatë shumë hispanikë janë gjithashtu shumë fetarë dhe disa janë të shqetësuar nga mbështetja e zotit Obama për të drejtën e abortit. Por në shkallë kombëtare, një në dy hispanikë mbështet zotin Obama. Republikani Xhon Mekein e ka patur të vështirë të tërheqë këta votues megjithë projektligjin e sponsorizuar prej tij për imigracionin dy vjetë më parë që do tu ofronte status ligjor qindra mijëra punëtorëve pa dokumenta. Zoti Mekein u përgjigj kritikave brenda partisë së tij duke e forcuar pozicionin e tij mbi imigracionin. Dhe kjo sipas profesorit të shkencave politike në Universitetin e Nju Meksikos, Gabriel Sanches, i ka kushtuar atij probleme me votuesit hispanikë. Por imigracioni ka kaluar në plan të dytë, pas ekonomisë thotë profesori Sanchez dhe nuk ka asnjë çështje tjetër që i veçon hispanikët nga votuesit e tjerë. Numri i hispanikëve që shkojnë në votime është shumë më i vogël sesa numri i atyre që kanë të drejtë të votojnë. Në përpjekje për të nxitur votën latine, Shoqata Kombëtare e të Zgjedhurve Latinë organizoi një qendër informacioni për votuesit në Los Anxhelos. Eric Wagner është zëdhënësi i qendrës. Ndikimi i votuesve hispanikë në zgjedhjet presidenciale ka të ngjarë të jetë shumë i rëndësishëm, thotë zoti Wagner, veçanërisht në shtetet kyçe ku gara është e ngushtë. thotë Wagner. Hispanikët janë pakica me rritjen më të madhe në Shtetet e Bashkuara. Shtimi i këtij grupi do të thotë se ndikimi i tij do të ndihet edhe më shumë në zgjedhjet e ardhshme.//rd//